စိတ်နေစိတ်ထားနဲ့ အာရုံစိုက်မှု အပါအဝင် ဦးနှောက်အတွက်
ချက်ချင်း၊ အပြုသဘော အကျိုးကျေးဇူးတစ်ခု ရရှိစေမယ့် တစ်ခုခုကို
အခု ရှင်တို့ လုပ်နိုင်တယ်လို့ ကျွန်မ ပြောရင်ကော။
အလားတူ အရာက တကယ် တာရှည်ခံပြီး စိတ်ကျဝေဒနာ၊
အယ်လ်ဇိုင်းမား ဒါမှမဟုတ် မှတ်ဉာဏ်ချို့ယွင်းမှုရောဂါလို
မတူညီတဲ့ အခြေအနေတွေကနေ ဦးနှောက်ကို ကာကွယ်ပေးနိုင်တယ်လို့ ကျွန်မ ပြောရင်ကော။
ဒါကို ရှင်တို့ လုပ်ကြမလား။
ဟုတ်ပါတယ်။
ကိုယ်လက်လှုပ်ရှားမှုရဲ့ အစွမ်းထက်တဲ့ အကျိုးဆက်တွေကို ကျွန်မ ပြောနေတာပါ။
ကိုယ်ခန္ဓာကို လှုပ်ရှားရုံနဲ့
ဦးနှောက်အတွက် ချက်ချင်း၊ တာရှည်နဲ့ အကာအကွယ်ပေးတဲ့ အကျိုးကျေးဇူးတွေ ရှိပါတယ်။
ဒါက ဘဝတစ်လျှောက်လုံး တည်တံ့နိုင်ပါတယ်။
ဒီတော့ အာရုံကြောသိပ္ပံ ပါမောက္ခ တစ်ယောက်အနေနဲ့
ဒီနေ့ ကျွန်မ ပြောချင်တာက အဓိကအနေနဲ့ ကိုယ့်ကိုယ်ကိုယ် စမ်းသပ်ဖို့
အာရုံကြောသိပ္ပံကို နက်ရှိုင်းစွာ
နားလည်မှုကို ကျွန်မ ဘယ်လိုသုံးခဲ့တယ် ဆိုတဲ့ ဇာတ်လမ်းပါ။
ဒီမှာ လေ့ကျင့်ခန်းက ဘာကြောင့် ဦးနှောက်အတွက် လုပ်ဆောင်နိုင်တဲ့
ပြောင်းလဲမှုအဖြစ်ဆုံးအရာဆိုတာကို အခြေခံတဲ့
သိပ္ပံပညာကို ကျွန်မ ရှာဖွေတွေ့ရှိခဲ့တယ်။
ကဲ အာရုံကြောသိပ္ပံပညာရှင်တစ်ယောက်အနေနဲ့ ကျွန်မတို့ ဦးနှောက်တွေ ၊
အခု ခေါင်းထဲမှာရှိတာက
လူသားတွေ သိထားတဲ့ အရှုပ်ထွေးဆုံး ဖွဲ့စည်းပုံဆိုတာကို ကျွန်မ သိတယ်။
ဒါပေမဲ့ ဦးနှောက်အကြောင်း ပြောတာက တစ်ခု၊
ဒါကို မြငတာက နောက်တစ်ခုပါ။
ဒီတော့ ဒီမှာ တကယ့်ကို ထိန်းသိမ်းထားတဲ့ လူ့ဦးနှောက်တစ်လုံးပါ။
ဒီနေ့ ကျွန်မတို့ပြောမယ့် အဓိက နယ်ပယ်နှစ်ခုကို သရုပ်ဖော်ပြပါမယ်။
ပထမဆုံးကတော့ နဖူးရဲ့ အနောက်ဘက်က ရှေ့ဦးပိုင်း ဦးနှောက်အပြင်လွှာပါ၊
ဆုံးဖြတ်တာ၊ အာရုံစိုက်မှု၊ စူးစိုက်မှုနဲ့ ကိုယ်ရည်ကိုယ်သွေးလိုအရာတွေအတွက် အရေးပါတယ်။
ဒုတိယ နယ်ပယ်က နားထင်ပိုင်းမှာ တည်ရှိပြီး ဒီမှာ ပြထားတာပါ။
ဦးနှောက်အတွင်းမှာ နားထင်ပိုင်း နှစ်ဖက်၊ ညာဘက်နဲ့ ဘယ်ဘက်ရှိပြီး
နားထင်ပိုင်း အတွင်းနက်နက်က အချက်အလက်တွေနဲ့
အဖြစ်အပျက်တွေအတွက်
ရေရှည် မှတ်ဉာဏ် အသစ်တွေ ဖြစ်တည်၊ ထိန်းထား နိုင်စွမ်းအတွက် အဓိက တည်ဆောက်ပုံတစ်ခုပါ။
ဒီတည်ဆောက်ပုံကို ဟစ်ပိုကမ်ပက်စ်လို့ခေါ်ပါတယ်။
ဒီတော့ ကျွန်မဟာ ဟစ်ပိုကမ်ပက်စ်ကို အမြဲ စိတ်ဝင်စားခဲ့တယ်။
ဆိုပါစို့ ပထမဆုံး အနမ်း ဒါမဟုတ် သားဦးကလေး မွေးဖွားချိန်
တစ်ခဏသာကြာတဲ့ အဖြစ်အပျက်တစ်ခုက
တစ်သက်တာလုံး တည်နေတဲ့
ဦးနှောက်ကို ပြောင်းလဲစေတဲ့ မှတ်ဉာဏ်တစ်ခု
ဘယ်လိုဖြစ်ပေါ်စေနိုင်တာလဲ။
ဒါက ကျွန်မ နားလည်ချင်တာပါ။
အကြောင်းအရာတွေက အမှတ်တရအသစ်တွေ ဖြစ်လာတဲ့အတွက် ဟစ်ပိုကမ်ပပ်စ်မှာရှိတဲ့
ဦးနှောက်ဆဲလ်တစ်ခုစီရဲ့
လှုပ်ရှားမှုကို စတင်မှတ်တမ်းတင်ချင်ခဲ့တယ်။
အခြေခံအနေနဲ့ လျှပ်စစ်လှုပ်ရှားမှုရဲ့ ခဏတာ ပေါက်ကွဲမှုတွေကို ကြိုးစား၊ အနက်ဖော်ပါ။
ဒါက နျူရွန်းတွေ အချင်းချင်း ဆက်သွယ်ပုံ၊ ခဏတာ ပေါက်ကွဲမှုတွေက
ကျွန်မတို့ကို မှတ်ဉာဏ်အသစ်တစ်ခု ဖန်တီးခွင့် ပေး၊ မပေးပုံဆိုတာပါ။
ဒါပေမဲ့ လွန်ခဲ့တဲ့ နှစ်အနည်းငယ်က သိပ္ပံမှာ ထူးခြားတာတစ်ခုကို ကျွန်မ လုပ်ခဲ့တယ်။
အာရုံကြောသိပ္ပံပါမောက္ခ တစ်ယောက်အနေနဲ့
ကျွန်မရဲ့ သုတေသနအစီအစဉ်ကို အပြည့်အဝ ပြောင်းလဲဖို့ ဆုံးဖြတ်လိုက်တယ်။
ဘာလို့လဲဆိုတော့ ကျွန်မ လေ့လာခဲ့ရတဲ့ ဘဝ အများကြီးကို ပြောင်းလဲဖို့
အလားအလာရှိတဲ့ အံ့ဩစရာတစ်ခုကို
ကျွန်မ တွေ့ခဲ့ရလို့ပါ။
လေ့ကျင့်ခန်းရဲ့ ဦးနှောက်ပြောင်းလဲမှု အကျိုးဆက်တွေကို တွေ့ရှိ၊ တွေ့ကြုံခဲ့ရတယ်။
ပြီးတော့ ဒါကို လုံးဝ အမှတ်တမဲ့ လုပ်ခဲ့တာပါ။
တကယ်တော့ ကျွန်မ လုပ်နေတဲ့ မှတ်ဉာဏ် အလုပ်အားလုံးရဲ့ အထက်အမြင့်မှာ ရှိနေတာပါ၊
အချက်အလက်တွေ လှိမ့်ဝင်လာတယ်၊
ဒီမှတ်ဉာဏ်အလုပ်အားလုံးအတွက် ကျွန်မရဲ့ နယ်ပယ်မှာ လူသိများလာခဲ့တယ်။
ပြီးတော့ အကောင်းဆုံး ဖြစ်သွားသင့်တယ်။ ဒါက သိပ္ပံပညာအရပေါ့။
ဒါပေမဲ့ ဓာတ်ခွဲခန်းလတံခါးကနေ ခေါင်းပြူထွက်လိုက်တဲ့အခါ
တစ်ခုခုကို သတိထားမိတယ်။
ကျွန်မမှာ လူမှုရေးဘဝ မရှိခဲ့ဘူး။
အမှောင်ခန်းထဲက ဦးနှောက်ဆဲလ်တွေကို တစ်ယောက်တည်း နားထောင်ဖို့
အချိန်အများကြီးပေးခဲ့တယ်။
(ရယ်သံများ)
ခန္ဓာကိုယ်ကို လုံးဝ မလှုပ်ရှားခဲ့ဘူး။
၂၅ ပေါင် တက်သွားတယ်။
တကယ်တော့ ဒါကို သဘောပေါက်ဖို့ နှစ်ပေါင်းများစွာကြာခဲ့တာပါ၊
ကျွန်မ စိတ်မသက်မသာဖြစ်ခဲ့တယ်။
စိတ်မသက်မသာ မဖြစ်သင့်ပါဘူး။
ကျွန်မမှာ လူမှုရေးဘဝ မရှိတဲ့အတွက် မြစ်ကူး ဖောင်ခရီးစဉ်ကို တစ်ယောက်တည်း သွားခဲ့တယ်။
ပြန်လာတယ်။
(ရယ်သံများ)
တွေးမိတာက “အိုး၊ ဘုရားသခင်၊ ကျွန်မဟာ ဒီခရီးမှာ အားနည်းဆုံးလူပါ” လို့ပါ။
တာဝန်တစ်ခုနဲ့ ပြန်လာခဲ့တယ်။
“မြစ်ကူး ဖောင်ခရီးမှာ အားနည်းဆုံးလူလို ဘယ်တော့မှ
မခံစားရတော့ဘူး“ ပြောမိတယ်။
ဒါက ကျွန်မကို အားကစားရုံကို သွားစေတာပါ။
အားကစားရုံမှာ လေ့ကျင့်ခန်း သင်တန်းအားလုံးကို တက်ဖို့
ကျွန်မရဲ့ အမြင့်ဆုံး ကိုယ်ရည်ကိုယ်သွေးကို အာရုံစိုက်ခဲ့တယ်။
အရာရာကို စမ်းကြည့်ခဲ့တယ်။
ကစ်ဘောက်၊ အက၊ ယောဂ၊ ခြေလှမ်းအက သင်တန်းကို တက်ခဲ့ပြီး
အစပိုင်းမှာတော့ တကယ့်ကို ခက်ခဲခဲ့တယ်။
ဒါပေမဲ့ သတိပြုမိတာက ကျွန်မ ကြိုးစားခဲ့တဲ့ ချွေးထွက်တဲ့ ကာယလေ့ကျင့်ခန်းတိုင်းအပြီးမှာ
ကြီးမားတဲ့ စိတ်ဓာတ် မြှင့်တင်မှု၊ ဒီစွမ်းအင် မြှင့်တင်မှု ရခဲ့တယ်။
ဒါက ကျွန်မကို ပြန်ပြီး အားကစားရုံကို ဆက်သွားစေတာပါ။
ပိုသန်မာလာတယ်လို့ ခံစားလာရတယ်။
နေလို့ထိုင်လို့ ပိုကောင်းလာတယ်၊ ၂၅ ပေါင်တောင် ကျသွားတယ်။
အမြန်ပြန်ပြောရရင် ဒီပုံမှန်လေ့ကျင့်ခန်း အစီအစဉ် တစ်နှစ်ခွဲကာလမှာ
ကျွန်မကို တကယ် သတိပြုမိစေတာ တစ်ခုကို သတိထားမိတယ်။
စားပွဲမှာထိုင်ပြီး သုတေသန ထောက်ပံ့ကြေးတစ်ခုကို လျှောက်နေတုန်း
စိတ်ထဲမှာ အရင်က တစ်ခါမှ
မစဉ်းစားဖူးတဲ့ အတွေးတစ်ခုက ဝင်လာခဲ့တယ်။
ဒီအတွေးကတော့
“အိုး၊ ထောက်ပံ့ကြေး လျှောက်တာက ဒီနေ့ အဆင်ပြေနေပြီ“ဆိုတာပါ။
သိပ္ပံပညာရှင်တွေအားလုံးက
(ရယ်သံများ)
ကျွန်မ ဒါကို ပြောတဲ့အခါ အမြဲရယ်တာက
ထောက်ပံ့ကြေး လျှောက်တာက ဘယ်တော့မှ အဆင်မပြေလို့ပါ။
တော်တော် ခက်ခဲပါတယ်။ စိုးရိမ်သောကရောက်နေရပြီး၊
ဒေါ်လာ တစ်သန်း ဆုရတဲ့ စိတ်ကူးကို ရယူဖို့ ကြိုးစားနေတာပါ။
ဒါပေမဲ့ အရင်ကထက် ပိုကြာကြာ အာရုံစိုက်မှုကို
စူးစိုက်၊ထိန်းထားနိုင်ခဲ့တဲ့အတွက် ထောက်ပံ့ကြေး လျှောက်တာက
အဆင်ပြေနေတယ်ဆိုတာကို သိလိုက်ရတယ်။
ကိုယ်ပိုင်ဓာတ်ခွဲခန်းမှာ လေ့လာနေတဲ့ ကျွန်မရဲ့ ရေရှည်မှတ်ဉာဏ်က
ကျွန်မဆီမှာ ပိုကောင်းလာပုံရတယ်။
ဒါက တစ်စုတစ်စည်းတည်းဖြစ်ချိန်မှာပါ။
ကျွန်မဘဝထဲကို ထည့်သွင်း၊ ပေါင်းစပ်ခဲ့တဲ့ လေ့ကျင့်ခန်းအားလုံးက ဦးနှောက်ကို
ပြောင်းလဲပေးနေနိုင်တယ်။
ဒါကိုတောင် မသိဘဲ ကိုယ့်ကိုယ်ကိုယ် စမ်းသပ်ခဲ့နိုင်ပါတယ်။
စပ်စုတဲ့ အာရုံကြောသိပ္ပံပညာရှင်အနေနဲ့
ဦးနှောက်အပေါ် လေ့ကျင့်ခန်းရဲ့ သက်ရောက်မှူတွေနဲ့ပတ်သက်ပြီး ကျွန်မတို့
တွေ့ရှိနိုင်တာတွေကို သိဖို့ စာပေဆီသွားတယ်။
တွေ့ရှိခဲ့တာက အဓိကအနေနဲ့ ကျွန်မကိုယ်တိုင် သတိထားမိတဲ့ အရာအားလုံးကို ပြနေတဲ့
စိတ်လှုပ်ရှားစရာ ကောင်းပြီး တိုးပွားလာတဲ့ စာပေတစ်ခုပါ။
ပိုကောင်းတဲ့ စိတ်ထား၊ စွမ်းအင်၊ မှတ်ဉာဏ်၊ အာရုံစိုက်မှူတွေပါ။
ပိုလေ့လာလေ၊
ကိုယ်လက်လှုပ်ရှားမှု အစွမ်းထက်ပုံကို ပိုသိလာလေပါ။
ဒါက နောက်ဆုံးမှာ ကျွန်မရဲ့ သုတေသနကို လုံးဝ ပြောင်းလဲဖို့
ကြီးမားတဲ့ဆုံးဖြတ်ချက်ကို ဖြစ်ပေါ်စေခဲ့တယ်။
ဒီတော့ ဒီမေးခွန်းကို နှစ်အတော်ကြာ အာရုံစိုက်ပြီးတဲ့နောက်မှာတော့
အောက်ပါတိုင်း ကောက်ချက်ချလိုက်ပါတယ်။
ကိုယ်လက်လှုပ်ရှားမှုဟာ အောက်ပါ အကြောင်းရင်း သုံးခုကြောင့်
ဒီနေ့ ဦးနှောက်အတွက် ရှင်တို့ လုပ်နိုင်တဲ့
ပြောင်းလဲမှုအဖြစ်ဆုံး အရာပါ။
နံပါတ်တစ်။ ဒါက သင့်ဦးနှောက်အပေါ် ချက်ချင်း သက်ရောက်မှုရှိပါတယ်။
ရှင်တို့ လုပ်တဲ့ တစ်ခုတည်းသော
လေ့ကျင့်ခန်းက ဒိုပါမင်၊ ဆီရိုတိုနင်နဲ့ နော်ဒရီနလင်လို
နျူရိုထရန်စမစ်တာတွေရဲ့ အဆင့်တွေကို ချက်ချင်း တိုးမြှင့်ပေးမှာပါ။
ဒါက လေ့ကျင့်ခန်းအပြီးမှာပဲ ကျွန်မ ခံစားနေရတာ အတိအကျ ဖြစ်တဲ့
စိတ်နေစိတ်ထားကို မြှင့်ပေးမှာပါ။
တစ်ခုတည်းသော လေ့ကျင့်ခန်းက အာရုံ ပြောင်းလဲ၊
စူးစိုက်နိုင်စွမ်းကို တိုးတက်စေနိုင်ပြီး အဲဒီအာရုံစိုက်မှု တိုးတက်မှုက
အနည်းဆုံး နှစ်နာရီ ခံမယ်ဆိုတာကို ကျွန်မရဲ့ ဓာတ်ခွဲခန်းက ပြခဲ့တယ်။
နောက်ဆုံး လေ့ကျင့်ခန်းတစ်ခုက
တုံ့ပြန်မှု အကြိမ်တွေကို တိုးတက်စေမယ် ဆိုတာ လေ့လာမှုတွေက ပြသခဲ့ပြီး
အဓိကကတော့
ကောင်တာကနေ ပြုတ်ကျတဲ့ Starbucks ခွက်ကို ဖမ်းရာမှာ
ပိုမြန်လာမယ်လို့ ဆိုလိုတာပါ။
ဒါက သိပ် အရေးကြီးတယ်လေ။
(ရယ်သံများ)
ဒါပေမဲ့ ချက်ချင်း သက်ရောက်မှုတွေက ယာယီသာဖြစ်ပြီး ချက်ချင်း အကူအညီရပါတယ်။
ရေရှည်အကျိုးဆက်တွေကို ရဖို့ လုပ်ရမှာက
ကျွန်မ လုပ်ခဲ့တာပါ၊ဒါက လေ့ကျင့်ခန်း စနစ်ကို ပြောင်းလဲတာ၊
နှလုံး၊အဆုတ် လုပ်ဆောင်မှုကို မြှင့်ပေးတာပါ။
လေ့ကျင့်ခန်းက ဦးနှောက်ရဲ့ ခန္ဓာဗေဒ၊ ဇီဝကမ္မနဲ့
လုပ်ဆောင်မှုကို တကယ် ပြောင်းလဲပေးတဲ့အတွက်
ဒီအကျိုးဆက်တွေဟာ ကြာကြာခံပါတယ်။
ကျွန်မ အကြိုက်ဆုံး ဦးနှောက် ဧရိယာ၊ ဟစ်ပိုကမ်ပက်စ်နဲ့ စလိုက်ရအောင်။
ဟစ်ပိုကမ်ပက်စ်
ဒါမဟုတ် လေ့ကျင့်ခန်းက တကယ်တော့ ဦးနှောက်ဆဲလ်အသစ်တွေကို ထုတ်ပေးတယ်၊
ဟစ်ပိုကမ်ပက်စ်ထဲက ဦးနှောက်ဆဲလ်အသစ်တွေက ၎င်းရဲ့ထုထည်ကို တကယ် တိုးမြှင့်ပေးတဲ့အပြင်
ရေရှည်မှတ်ဉာဏ်ကို တိုးတက်စေတယ်၊ ရတယ်နော်။
ဒါက ရှင်တို့နဲ့ ကျွန်မ အပါအဝင်ပေါ့။
နံပါတ် နှစ်။ ရေရှည် လေ့ကျင့်ခန်းရဲ့ သက်ရောက်မှုတွေကို ကြည့်ရှုတဲ့
အာရုံကြောသိပ္ပံလေ့လာမှုတွေမှာ အများဆုံးတွေ့ရှိချက်က
ဦးနှောက်ဦးပိုင်း အပြင်လွှာပေါ်မူတည်တဲ့ အာရုံစိုက်မှု အလုပ်ကို တိုးတက်တာပါ။
အာရုံစိုက်မှုနဲ့ စူးစိုက်မှု ပိုကောင်းလာရုံသာမက
ဟစ်ပိုကမ်ပပ်စ် ထုထည်လည်း တိုးလာတာပါ။
နောက်ဆုံး ရှင်တို့ဟာ လေ့ကျင့်ခန်းနဲ့ စိတ်ထားအတွက် ချက်ချင်း သက်ရောက်မှုတွေကို
ရရှိရုံသာမက အချိန်ကြာကြာ ခံမှာပါ။
ဒီတော့ ကောင်းမွန်တဲ့ စိတ်ထား နျူရိုထရန် စမစ်တာတွေမှာ ရေရှည် တိုးတက်မှုတွေ ရရှိတယ်။
ဒါပေမဲ့ တကယ်က လေ့ကျင့်ခန်းက လုပ်ပေးမယ့် ပြောင်းလဲမှုအရှိဆုံးအရာက
ဦးနှောက်အပေါ် အကာအကွယ်ပေးတဲ့ သက်ရောက်မှုတွေပါ။
ဒီမှာ ဦးနှောက်ကို ကြွက်သားတစ်ခုလို တွေးကြည့်နိုင်ပါတယ်။
ပိုအလုပ်ပေးလေ၊
ဟစ်ပိုကမ်ပက်စ်နဲ့ ဦးနှောက်အရှေ့ပိုင်း အပြင်လွှာ ပိုသန်မာလေပါ။
ဘာလို့ ဒီလောက်အရေးကြီးတာလဲ။
အကြောင်းကတော့ ဦးနှောက်နဲ့ ဟစ်ပိုကမ်ပက်စ်ဟာ
အာရုံကြောယိုယွင်းစေတဲ့ ရောဂါတွေနဲ့ အိုမင်းရာမှာ သာမန် သိမှတ်မှု
ကျဆင်းတဲ့ ခံနိုင်ရည်မရှိတဲ့ နယ်ပယ်နှစ်ခုကြောင့်ပါ။
ဒီတော့ ဘဝတစ်လျှောက် လေ့ကျင့်ခန်း တိုးလာတာနဲ့အတူ
မှတ်ဉာဏ်ကျဆင်းတဲ့ ရောဂါ ဒါမှမဟုတ် အယ်လ်ဇိုင်းမားကို
ကုသပေးမှာ မဟုတ်ပေမဲ့ ဒီရောဂါတွေ သက်ရောက်ဖို့
အချိန်ပိုကြာအောာင် အသန်အမာဆုံး၊ အကြီးဆုံး
ဟစ်ပိုကမ်ပက်စ်နဲ့ ဦးနှောက် အရှေ့ပိုင်း အပြင်လွှာကို ဖန်တီးမှာပါ။
ဒါကြောင့် လေ့ကျင့်ခန်းလုပ်တာကို
ဦးနှောက်အတွက် အထူးအားသွင်းထားတဲ့ ၄၀၁ ကေ လို တွေးကြည့်နိုင်ပါတယ်။
ပိုတောင် ကောင်းတာက ဒါက အခမဲ့ဖြစ်လို့ပါ။
ဒီတော့ ဒါက လူတိုင်း ပြောတဲ့ စကားတွေထဲက အချက်ပါ။
” Wendy ရေ၊ စိတ်ဝင်စားစရာကောင်းပုံရပေမဲ့၊
ငါ တကယ်ပဲ တစ်ခုပဲ သိချင်မှာပါ။
ဒီအပြောင်းအလဲအားလုံးကို ရဖို့ လိုအပ်တဲ့ အနည်းဆုံး
လေ့ကျင့်ခန်း ပမာဏကို ပြောပြပါ“တဲ့။
(ရယ်သံများ)
ဒီတော့ ဒီမေးခွန်းရဲ့ အဖြေကို ပြောပြပါမယ်။
ပထမ သတင်းကောင်းက ဒီသက်ရောက်မှုတွေ ရဖို့ သုံးမျိုးပြိုင်အားကစားသမားဖြစ်စရာမလိုဘူး။
လက်သုံးနည်းလမ်းက တစ်ပတ်ကို သုံးကြိမ်ကနေ လေးကြိမ် လေ့ကျင့်ခန်းတစ်ခုကို
အနည်းဆုံး မိနစ် ၃၀ အထိ လေ့ကျင့်ခန်းလုပ်လိုတာ
အေရိုးဘစ် လေ့ကျင့်ခန်းလုပ်လိုတာပါ။
ဒါက နှလုံးခုန်နှုန်းကို မြှင့်တင်တာပါ။
သတင်းကောင်းက ဈေးကြီးတဲ့ အားကစားရုံ အသင်းဝင်ဖြစ်ဖို့
အားကစားရုံကို သွားစရာမလိုပါဘူး။
တိုက်ပတ်လည်မှာ အားပါပါ အပို လမ်းလျှောက်ပါ။
လှေကားတွေကို တွေ့ရင် လှေကားတွေကို တက်လိုက်ပါ။
အားကောင်းတဲ့ ဝမ်းဗိုက်လေ့ကျင့်ခန်းက အားကစားရုံမှာ တက်ရမယ့်
အေရိုးဘစ်သင်တန်းလောက် ကောင်းနိုင်ပါတယ်။
ဒါကြောင့် ကျွန်မဟာ မှတ်ဉာဏ် ရှေ့ဆောင်ကနေ လေ့ကျင့်ခန်း
စူးစမ်းသူ ဖြစ်သွားခဲ့တယ်။
ဦးနှောက်ရဲ့ အတွင်းအကျဆုံး လုပ်ဆောင်မှုတွေဆီ သွားတာကနေ
လေ့ကျင့်ခန်းက ဦးနှောက် လုပ်ဆောင်မှုကို တိုးတက်နိုင်ပုံကို နားလည်ဖို့ကြိုးစားတာအထိ
လောလောဆယ် ဓာတ်ခွဲခန်းထဲက ကျွန်မရဲ့ ရည်မှန်းချက်က
အခု ကျွန်မ ပေးလိုက်တဲ့ တစ်ပတ် သုံးကြိမ် မိနစ် ၃၀ ဆိုတဲ့
လက်သုံး နည်းလမ်းကို ကျော်လွန်သွားဖို့ပါ။
လေ့ကျင့်ခန်းရဲ့ အကျိုး သက်ရောက်မှုတွေကို အမြင့်ဆုံးဖြစ်စေဖို့နဲ့
ဦးနှောက် တိုးတက်ကောင်းမွန်စေပြီး ကျန်ရှိတဲ့ ဘဝတစ်လျှောက်လုံး
ဦးနှောက်ကို အကောင်း ဆုံး ကာကွယ်ဖို့က
အသက်အရွယ်၊ ကြံ့ခိုင်မှု အဆင့်၊
ဗီဇဆိုင်ရာ နောက်ခံအတွက် အကောင်း ဆုံး လေ့ကျင့်ခန်း ဆေးညွှန်းကို
ရှင်တို့ကို နားလည်စေချင်တယ်။
ဒါပေမဲ့ လေ့ကျင့်ခန်းအကြောင်းပြောတာနဲ့ လေ့ကျင့်ခန်း လုပ်တာက တခြားစီပါ။
ဒီတော့ အားလုံး မတ်တတ်ရပ်ဖို့ အသိအမှတ်ပြု လေ့ကျင့်ခန်း နည်းပြတစ်ယောက်အနေနဲ့
ကျွန်မရဲ့ အာဏာအရ တောင်းဆိုပါမယ်။
(ရယ်သံများ)
ကျွန်မတို့ လေ့ကျင့်ခန်းကို တစ်မိနစ်ပဲ လုပ်မှာပါ။
အပြန်အလှန် တုံ့ပြန်မှုပါ၊ ကျွန်မလို လိုက် လုပ်ပါ၊ ကျွန်မလို လိုက်ပြောပါ၊
ကိုယ့်ဘေးကလူကို လက်သီးနဲ့ မထိုးမိပါစေနုဲ့၊ ရပြီနော်။
တီးလုံးဖွင့်ပါ။
(ပျော်စရာ ဂီတသံ)
၅၊ ၆၊ ၇၊၊ ၈၊ ဘယ်၊ ညာ၊ ဘယ်၊ ညာ၊
ါ အခု ခွန်အားရှိနေပြီလို့ ပြောပါ။
ရှင်တို့ ပြောတာကြားရအောင်။
ပရိသတ်။ အခု ခွန်အားရှိနေပြီ။
Wendy Suzuk: i အမျိုးသမီးတွေ၊ ငါက အံ့ဩစရာ အားကောင်းတဲ့ အမျိုးသမီးပါ။
ပြောတာ ကြားရအောင်။
ပရိသတ်။ ငါက အံ့ဩစရာ အားကောင်းတဲ့ အမျိုးသမီးပါ။
WS: လှုပ်ရှားမှု အသစ်၊ ပင့်လက်သီး ၊ ညာ၊ ဘယ်။
အခု ငါဟာ စိတ်ထက်သန်နေပြီ၊ ပြောကြည့်ပါ။
ပရိတ်သတ်။ အခု ငါဟာ စိတ်ထက်သန်နေပြီ။
WS: နောက်ဆုံး ရွေ့လျားမှု၊ ဆွဲချလိုက်ပါ၊ ညာ၊ ဘယ်၊ ညာ၊ ဘယ်။
ငါ အခု တက်ကြွနေပြီ၊ ပြောကြည့်ပါ။
ပရိတ်သတ်။ အခု ငါဟာ တက်ကြွနေပြီ။
WS: ပြီးသွားပါပြီ၊ တော်လိုက်ကြတာ။
(လက်ခုပ်သံများ)
ကျေးဇူးတင်ပါတယ်။
ရှင်တို့အတွက် နောက်ဆုံး အတွေးလေးတစ်ခု ချန်ထားခဲ့ချင်ပါတယ်။
ဒါက ဘဝထဲကို လေ့ကျင့်ခန်း ယူဆောင်လာတာက
ဒီနေ့ ရှင်တို့ကို ပိုပျော်ရွှင်၊ အကာအကွယ် ပေးတဲ့ ဘဝတစ်ခုကို ပေးရုံမက
ကုသလို့မရနိုင်တဲ့ ရောဂါတွေကနေ ဦးနှောက်ကို ကာကွယ်ပေးမှာပါ။
ဒီနည်းနဲ့ လေ့ကျင့်ခန်းင ဘဝလမ်းကြောင်းကို ပိုကောင်းအောင်
ပြောင်းလဲပေးမှာပါ။
ကျေးဇူးအများကြီးတင်ပါတယ်။
(လက်ခုပ်သံများ)
ကျေးဇူးတင်ပါတယ်။
(လက်ခုပ်သံများ)